Ержан Максимнің қатысуымен баспасөз отырысы өтті
"Ержан Максимнің қатысуымен баспасөз отырысы өтті" | "https://abai.kz/post/101482"
TITLE: Ержан Максимнің қатысуымен баспасөз отырысы өтті
URL: https://abai.kz/post/101482
META: "Ержан Максимнің қатысуымен баспасөз отырысы өтті" | "https://abai.kz/post/101482"
DATE: 27.11.2019
AUTHOR(s): Abai.kz
TOTAL WORDS: 298
TEXT: 26 қараша күні Алматы қаласында Junior Eurovision байқауында екінші орын иегері атанған  Қазақстанның өкілі Ержан Максимнің қатысуымен баспасөз отырысы өтті. Баспасөз отырысына Ержан Максим, оның анасы Гүлмира Әлібек, сондай-ақ, «Хабар» телеарнасының директоры Динара Бисембина қатысты. Еске сала кетейік, әнші байқаудың ақтық мәресінде «Арманыңнан қалма!»  («Don’t forsake your dream») әнін орындаған болатын. Төрешілер мен көрермендердің дауыс беру нәтижесі бойынша Ержан Максим 227 балл жинады. Бірінші орын Польша елінің өкілі Виктория Габорға (278 балл) бұйырды. Үшінші орынды Испания елінен келген Мелани Гарсия (212 балл) иеленді. «Арманыңнан қалма!»  әнінің авторлары Хамит Шанғалиев, Данияр Алдабергенов және Тимур Балымбетов. Сахналық қойылымы мен бейнебаянының продюсері – Сергей Руцкий мен Александр Фломбойм. « Хабар» Агенттігі Еуропалық хабар тарату одағының (EBU) қауымдасқан мүшесі болып табылады, бұл мүшелік Балалар Евровидениесі байқауына елден екінші мәрте үміткер ұсынуға мүмкіндік берді. Еліміздің алғаш рет қатысуы өте сәтті болды, ал биылғы жылы біздің Ержан Максим 19 елдің ішінен екінші орынды ала алды, айта кету керек, ол кәсіби төрешілердің дауыс беру нәтижелері бойынша ең үздік болып танылды. Агенттікпен үлкен дайындық жұмыстары атқарылды,еліміз бойынша мүмкін болған барлық алаңдарында үгіт-наисхат жұмыстары жүргізілді. TRT, Өзбекстан және Қырғызстан телеарналары бізді қолдады. Осы орайда біз баршаңызға зор алғыс білдіргіміз келеді »,- деді «Хабар» телеарнасының директоры Динара Бисембина баспасөз отырысында. «Мені қолдаған, маған дауыс берген әр жанға рахмет айтқым келеді. Мен барлықтарыңызды жақсы көремін», - деді Ержан Максим. Биыл Junior Eurovision байқауына 19 мемлекет қатысты. Кәсіби төрешілердің дауыс беру нәтижесі бойынша Грузия, Беларусь, Уэльс, Польша, Украина, Нидерланд, Сербия максималды балл сандарын (12) Қазақстанға берді. Ресей, Испания және Албания 8 баллдан, Мальта, Австралия және Италия 7 баллдан, Португалия - 6, Солтүстік Македония - 5 , Армения - 4, Ирландия мен Франция - 2 баллдан берді. Көрермендердің дауыс беруі Ержан Максимге 79 балл берді. Өз кезегінде, Қазақстанның кәсіби төрешілері 12 баллын Польшаға, Ирландияға – 10, Австралияға – 8 берді. Abai.kz
